Ogaden News Agency (ONA) – Musliminta Itoobiya oy ka go’antahay in heeryada Meles ay iska dulqaadaan – Xaaji Maxamad\nMusliminta Itoobiya oy ka go’antahay in heeryada Meles ay iska dulqaadaan – Xaaji Maxamad\nPosted by ONA Admin\t/ May 28, 2012\nMaalintii Jimcaha ahayd ee 25.may 2012. Waxaa Magaalada Addis Abbaba ka dhacay Baananbixii ugu weyna ay isugu soo baxaan muslimiinta ku nool Addis abbaba iyo gobalad ku dhaw dhaw ee dalka Itoobiya. Kumanaan kun oo muslimiin ah ayaa iskugu soo baxay wadooyinka magaalda addiis Abbaba kuwaas oo ku dhawaaqayey; Allahu Akbar, Allahu Akabar.. Allahu Akbar..\nBanaanbaxa shalay waxaa lagu xidhay wariye u shaqeeya Idaacada Mareykanka ee VOA’s Peter Heinlein , Wariyahan ayaa la qabtay isaga iyo turjubaankiisi oo doonayey in ay war ka soo gudbiyaan dadka banaanbaxayey ayaa ciidamada gumeysiga Itoobiya oo caadaystay in ay afka qabtaan cid kasta oo isku dayda in ay soo gudbiso cadaadiska lagu hayo dadka Itoobiya. Waxaan xasuusan labadii wariyee u dhashay dalkaSwedenoo doonayey in ay soo tabiyaan cadaadiska iyo cunaqabataynat ay Itoobiya ku hayso shacabka Soomaali Ogaadeeniya in sidaas oo kale loogu xidhay Itoobiya walina ay ku xidhanyihiin iyagoo maxkamad been abuur ah ay ku xukuntay 11 sano.\nMusliminta Itoobiya oo ay ka go’aantahay in ay ka takhlusan Kalidii taliye Meles Zinawi, kadib markay mudo dheer cabshadooda ku muujinayeen si sharciga waafaqsan markay arkeen in uu kalidii taliye Meles dhag u dhigi waayey waxay diyar u yihiin in ay gacantooda ku difaacaan Diintood Islaamka ah ee Toosan.\nMaahmaah Soomaaliyeed baa ahayd Geelow maalintaad Ciin daaqdo ayaa laguu yaaba. Mels muda dheer buu gumaad iyo dil ku soo hayey qoomiyadaha Itoobiya haddana wuxuu bilaabay isag oo adeegsanay koox diin khaldan wadatay oo sheeganaysa Muslimin in uu dartood u gumaado shacuubta musliminta ee ku nool Itoobiya taas oo ku noqon doonta tii uu ku dhiman lahaa ama xukun kiisa soo af-jari lahayd. Haddaba su’aasha isweydiinta mudan waxay tahay; maxay salka ku hayaan khilaafak diimeed ee Itoobiya ka aloosmay.\nWaxay salka ku hayaan arriimo la xidhiidh Diinta Islamka gaar ahaan koox ama firqo la magac baxaday Al-Absha iyo Dawlada oo faragalin ku hayasa arimaha diinta. Dawlada Itoobiya waxay aad iskugu dhabar jabisay siday uga gadi lahayd muslimiinta Itobiya kooxdan Al-Abaash. Talabooyinka ay dawladu ku garab istaagtay ee muuqda waxa ka mid ah; Dilka dadka banaabaxaya iyo in la xidh xidho culumada ka soo horjeedsada oo qudbado ay ku diidanyihiin Al-ahbashna ka jeediyey masjidyo.\nHaddab maxay yihiin Arrimahan Socda Itoobiya maxaase keenay in ay hadda soo ifbaxaan? Arrimahan socda waxaan u kala qaybinaynaa dhawr Arrimood.\nFaragalinta Xuukmada Meles Zinawi.\nSamayta ay Ummada Soomaaliyeed ku yeelan karto.\nJam’iyyat al-mashari al-khairiyya al-Islamiyya.(The Associtio of Islamic Pholanthropic Project)\nAl-ahbash waa Koox ama firqo ka mid ah firqooyinka Diinta Islamka ka leexday. Kooxdan oo sheegata inay haystaan Diinta Islamka, Sunniyiina sheegta ayaa waxay xoog saraan sidii ay isugu dhawayn lahayeen Shiicada iyo Suniyiinta, iyagoo arima badan ku raacay shiicada sida in la caayo asaxaabtii iyo qaar ka mid ah Umahaatul Mu’miniin oo ah diin ka bax sida ku cad quraanka iyo axaadiithta rasuulka CS.\nAl-Ahbash waxay ka aloosantay dalalka Lebnon iyo Suuriya, waxay xidhiidh dhaw iyo wada shaqaynba la leeyihiin xukumadaha Suuriya (Calawiyiinta) iyo Lebnon. Firqadan oo sida aan sheegnay ay aad isugu dhabr jabiya sidii la’iskugu soo dhawayn lahaa Shiicada iyo Suniyiinta, ayaa arrinkaas wuxuu kooxdan u sahlay in ay xidhiidh dhaw la yeeshaan dawladaIran.\nWaxaa baryahn dambe soo baxdaysa oo la ogaaday in dhaqaalaha ugu badan iyo Mabaadiida ay ku hawlagalaan ay ka soo fulaanIraniyo madaxda Shiicada eeIran, Lebnon iyo Suriya.\nKooxdani waxay wadaan arrimo badan oo diin ka bax ah waana in si fiican ummada loogu sharaxaa khaldaadkooda loogana digaa.\nFaragalinta Dawlada Itoobiya(xukumada meles).\nDalka Itoobiya waa dal ay ku noolyihiin qawmiyada kala duwan, ayna ku noolyihiin dad haysta diimo kale duwan sida Islamka, Kirsitanka iyo kuwa kale. Dawlada Itoobiya waxaa waligeed soo xukumi jirey Xukumado ka soo jeeda Qoomiyadaha haysta Diinta Masiixiga (Orthodox). Waxay xukuumadda EPRDF/TPLF markay qabsadeen xukunka ku dhawaaqeen inay diimaha u siman yihiin, hasa ahaatee sanadahan dambe waxay bilowday xukuumadda faragalin iyo xulufaysi dhinac diimaha ah. Waxaa baryahan soo baxaysa in ay aad uga cabsi qabto muslimiinta oo si fiican u baranaya diintooda, taasaana keentay inay soo dhawaysataan Al-Ahbash si Kooxdaa ay rabshado uga abuuraan muslimiinta Itoobiya dhexdooda. Muslimintii ku noolayd Itoobiya waxay dareemeen in daaqada laga soo galiyey diin ama firqo tashwiish lagu galinayo diintii saxiixa ahayd ee ay haysteen, waxay dareemeen in Kitaabkii iyo Sunnadii tashwiish iyo khalkhal in lagaliyo la doonayo, oo dawlada Melesna ay xaga dambe ka wado arinta iyadoo dhaqaale kaga raadsanaysa wadamo kale oo doonaya in Islaamka la kala jabiyo dagaal iyo dagaansho la’aana la dhex dhigo.\nFaragalinta muuqata ee ilaa hadda ay dawlada Meles ku kacday waxaa ka mid ah.\nSoo dhawayn aad u balaadhn oo dhinaca dhaqaalaha, dhul iyo siyaasadeed oo ay siiyeen Kooxdan.\nDil, xidhixidh,cadaadis iyo hanjabaad ay kula kacday dadkii Islaamka ah ee ka soo horjeestay Kooxdan.\nKal-qaybin iyo iska horkeen Muslimiintii iyo Majliskii ay samaysteen.\nKa caydhin Muwaadiniin Carab ah ama Culumo daaciyin ahaa oo horay u joogay Itoobiya, iyagoo ku eedeynaya inay faafinayaan madhab ka soo horjeeda midka Ahbaashta.\nCaga juglayn iyo Hanjabaad joogta ah oo ay ku hayso Muslimiinta Itoobiya.\nSaamaynta ay ku yeelan karto Ummada Soomaaliyeed.\nUmmadda Soomaaliyeed waa ummad 100% Muslim ah waligeedna lagama leexini dariiqa saxda ah ee ay u gutaan wajibaadkooda Dineed. Kooxdan ama Firqadan Al-Ahbash waa koox khatar ku ah Shacabka Soomaaliyeed iyo Guud ahaan Muslimiinta Aduunka ku nool, oo hadaf laga leeyahay, kumana ekaan doonaan Itoobiya ee meelo badan oo Geeska Afrika ah ayey gaadhi doonan haddii aan la iska qaban kooxdan diinta khaldan wadata. Waxay abuuri doonan khalkhal iyo tashwiish diimeed oo raad xun reebi kara. Alaahu manajinaa…\nHaya’dan waxaa la asaasay sanadhii 1980, waxaana asaasay Sh. Abdalla Al-harari. Haya’dan oo Ujeedo badan lahayd waxaa maalgalisay dawlada Suuriya, Lebnaan, Yuhuuda iyoIranoo hadda faraha kula jirta. Haya’dani sanadihii 80yadii ee dagaalka sokeeya ka dilaacay Lebnaan waxay ka qayb qaadatay arrimo samofal, dhaqaale aad u badana waxay kaga heshay wadamo badan oo Carab ah iyo aduunka intiisa kale, Waxay leedahay Xafiisyo badan oo ku yaala Aduunka gaar ahaan Siiriya , Lebnaan iyoIran. Waxaay hadda Schoolo ka furta AddisAbba iyo meelo kale oo Itoobiya ka mid ah.


Baarlamaanka Hirshabeelle oo oggolaaday in 2 bil lagu kordhiyo soo dhisida golaha wasiirada – STAR FM SOMALIA\nBaarlamaanka Hirshabeelle oo oggolaaday in 2 bil lagu kordhiyo soo dhisida golaha wasiirada\nKulan maanta uu yeeshay baarlamaanka Hirshabeelle ayaa lagu oggolaaday in muddo labo bilood ah lagu kordhiyo waqtiga uu ku soo dhisayo Madaxweynaha Hirshabeelle Golaha Wasiirada Hirshabeelle.\nKalfadhiga 1aad ee baarlamaanka Hirshabeelle kulankiisii 13aad ee la qabtay maanta ayaa waxaa shir guddoominayay guddoomiye ku xigeenka koowaad ee baarlamaanka Hirshabeelle Mudane Cabdi Xuseen Geedi.\nQoraal uu u soo direy Baarlamaanka Madaxweynaha Hirshabeelle Cali Cabdullaahi Cosoble oo haatan ku sugan dalka Ethiopia ayaa waxaa laga hor aqriyay fadhiga baarlamaanka. Warqadan ayuu Madaxweyne Cosoble uu ugaga codsaday markale in la siiyo muddo labo bilood ah oo uu ku soo dhiso dowlada maamulka Hirshabeelle.\nXildhibaanadii kulankan ka qeygalay ayaa waxa ay oggolaadeen oo cod gacan taag ah ku ansixiyeen in muddo labo bilood ah loogu kordhiyo Madaxweyne Cali Cabdulaahi Cosoble,Hase yeeshee qaar kamid ah xildhibaanada baarlamaanka ayaa ka soo horjeestey in muddo kordhin loo sameeyo Madaxweyne Cosoble.\nXildhibaan Maxamed Bashiir Qaasim iyo Xildhibaan Maxamed Ibraahin Xuseen ayaa sheegay in aysan ahayn mid xilligan ku haboon in muddo kale lagu kordhiyo waqtiga soo dhisida golaha wasiirada.\nXildhibaanadan ayaa ku tilmaamay xilli kordhinta loo sameeyay Madaxweyne Cosoble inay tahay mid dano gaar ah uu ka leeyahay ayna isku xirneyn arrimaha doorashada qaran iyo dhismaha golaha wasiirada xilli dowlad goboleedka goboladiisa ay ka jirto abaar iyo cuduro.\nKulanka baarlamaanka ayaa markii ugu horeysay lagu qabtay goob aan ahayn xaruntii hore ee lagu soo dhisay dowlad goboleedka Hirshabeelle waxana xildhibaanada ay ku kulmeen xarunta madaxtooyada kumeelgaarka ah ee maamul goboleedka Hirshabeelle.\nFadhiga uu yeeshay xildhibaanada Baarlamaanka ayaa waxa uu ku soo beegmay xilli ay Madaxweynaha Hirshabeelle iyo ku xigeenkiisaba ay safar dalka dibadiisa ugaga maqan yihiin halka Guddoomiyaha baarlamaankana uu ku sugan yahay magaalada Muqdisho.\nKeating oo walaac ka muujiyay xiisada ka soo cusboonaatay magaalada Gaalkacyo


Nabaddoon caan ka ahaa gobolka Gedo oo lagu dilay degmada BELED-XAAWO - Caasimada Online\nHome Warar Nabaddoon caan ka ahaa gobolka Gedo oo lagu dilay degmada BELED-XAAWO\nNabaddoon caan ka ahaa gobolka Gedo oo lagu dilay degmada BELED-XAAWO\nBeled-Xaawo (Caasimada Online) – Koox hubeysan ayaa xalay toogasho ku dishay nabaddoon caan ka ahaa degmada Beled-Xaawo ee gobolka Gedo, xili uu kasoo baxay masjid ku yaal degmadaasi.\nNabaddoonka oo lagu magacaabi jiray Maxamed Xaashi Diiriye ayaa lagu dhuftay dhowr xabadood, wuxuuna isla goobta ugu geeriyooday rasaastuu lagu furay, sida ay sheegeen dad goobjoogeyaal ah\nKooxaha dilka geystay ayaa ka baxsaday goobta dilka ka dhacay ee bartamaha Beled-Xaawo, xiligaasi oo nabaddoonka uu kasoo baxay masjid uu kusoo tukuday salaadii cishaha. Ciidamo hubeysan ayaa goobta dilka ka dhacay gaaray, halkaasi oo ay baaritaano aan waxba soo kordhin ka fuliyeen.\nNabaddoon Maxamed Xaashi Diiriye ayaa ka mid ahaa waxgaradka iyo odayaasha dhaqanka ee laf-dhabarka u ah gobolka Gedo, gaar ahaan degmada Beled-Xaawo.\nDilka Nabadoonka ayaa kusoo beegantay xili degmada Beled-Xaawo ay xudun u noqotay muranka u dhaxeeya dowladda dhexe ee madaxdeeda mudo xileedka ka dhamaaday iyo maamulka Jubaland, waxaana murankaasi uu sababay in ay daba dheeraado heshiis laga gaaro arrimaha doorashada Soomaaliya.\nMa cadda haddii dilka Beeld-Xaawo uu la xiriiro arrimo siyaasadeed iyo inay gaysatay kooxda Al-Shabaab oo inta badan fulisa dilalka ka dhaca Soomaaliya.


You are here: Home Home Xusuus mudan iyo taagni xiiso leh\n“Gabagabada Bandhigga Buugta Hargeysa iyo masraxiyaddii Xusuus-Wadareed”\nWaa galabnimo Isniin ah, abbaaro lixdii oo daqiiqado dhiman. Jawiga magaalada Hargeysi waa mid huur ah. Maadaama oo aanan ka mid ahayn kuwa ku dhashay ama ku barbaaray deegaan xeebeed oo kulaylku wehel u yahay, kulkani aniga iyo inta ila mid ahba waxa uu u yahay mid ay dhididka hoorsadaan, balse inta badan ee Berbera iyo Jabuuti ka soo xagaa baxday ee maanta Hargeysa ku sugan, waxa uu uga dhiganyahay neecaw iyo nafaxaad. Waa sunnaha nolosha iyo farsamooyinka Alle SWT.\nSi kedis ah ayaan u jalleecay saaxiibaday Cabdiraxmaan Suldaan Saxardiid iyo Cabdilaahi Maxamed Axmed oo aanu socod-wadaag ahayn. Isa su’aalnay halka socodkaygu ku arooro iyo maynu soo eegno carwadii caalamiga ahayd ee bandhigga buugta Hargeysa iyo beertii xorriyadda oo xigtay. Hawraarsan iyo ina dhaqaajiya ayuu xaalkii noqday. Hadii aanu soo gaadhnay afaafka koonfureed ee beerta Xorriyadda, aragnay in barbaar iyo waayeelba madasha laga buuxo. Hadiiba aanu mar kale hore isu sii gundhinay xagaa iyo gudaha Beerta Xorriyadda, waxaan isha la raacay waxa goobtaa wiil iyo gabadh da’yar isugu yimid. Niyadaan uga guuxay oo aan iska idhi: “Wallee dadaalkii Jaamac Muuse Jaamac iyo xertiisu waa midho dhal, mar haddii waxan oo barbaar ahi dareenkooda siiyeen goob qiimahan oo kale leh”.\n“Waar Xaggee Ku Tukanaa, Salaaddii Maqrib Ayaa Ina Haysee?” ayaan ku war helay aniga oo dhex mushaaxaya teendhooyin gelin horeba lagu kala tagay oo aanay waxba dhex oollin. Shaw nin hurdaan ahaye, maalmo maantu ku shan tahay ayaa laga hirqaday buugaaag nooc walba leh oo lagu kala tagay, anna aan dhex qotomaa goob goraygu ka hadaafay, waa sannadkii koowaad ee aanan wax buug ah ka calafsan madal noocan ah iyo maalmahan tilmaaman ee Jaamac iyo xertiisu inoo asteeyeen afartaa sano ee ay hawshani socod baradka ahayd.\n“Ma Nacasnimo Ka Weynbaa Jirta Adoo Fursad Noocan Ah Ka Tiigsan Waayay Ugu Yaraan Laba Buug?” ayaan isku canaantay. Salaaddii maqrib lagu tukay garoonka kubadda kolayga ee badhtamaha beerta xorriyadda, kadibna la isku shub xagaa iyo madasha loo asteeyey gardaadinta barnaamijyadii taxanaha ahaa ee todobaadka socday. Waa edegga ay fadhiistaan dadka muhiimka ah iyo madaxda qaranku wakhtiyada ay ka khudbaynayaan fagaaraha beerta xorriyadda. Goobtii sidaa ahayd waxa ay isu badashay hool aad mooddo in aad dhex joogto mid ka mid ah huteelada waaweyn ee dalka.\nBaasha midig ee madasha waxa garba siman u fadhiya hablaha, halka wiilashuna garabka isa siiyeen baasha bidix ee hoolka dhexduna bannaan tahay si loo maro. Kuraasida goobta taallay gelin horeba waa lagu kala hagaagay oo aniga iyo koox aan ku jiraa waxa ay nasiib u heleen in ay barnaamijka ka naawilaan xaga dambe iyaga oo taag taagan, qoortuna dheeraatay sidii ay u lahaayeen miciinsada waxa masraxa ka socda.\nBasarka iyo nidaamka wanaagsan ee dhallintu u fadhidaa waa mid milgo leh oo aanay deero deero herdiyeyn. Asluubta iyo anshaxa dhallinta madashan joogtay ayaa kor u sii qaadayay bilicda iyo qiimaha xafladdan. Laba gabdhood oo boolis ah oo dirayskoodii ku lebbisan ayaa ulo dhaadheer sita balse wax ay qaban lahaayeenba waa loo fududeeyey oo dadku waa kuwo fadhiya iyo kuwo taagan oo aad mooddo in amar lagu siiyay miiganaantan.\nMasraxa ayaa lagu wada fooganyahay iyo waxa badka iman doona. “Ma Riwaayadbaa La Dhigayaa, Ma Gabayaa La Akhriyayaa, Mise Buugaag Ayaa La Soo Jeedin Doonaa?” dhammaantood waa su’aalo aanu is waydiinaynay aniga iyo kuwa sidayda col mooga ah ee aan waxba kala socon geeddi socodka barnaamijku. Balse xaalku noqoy gabagabadii bandhigga buugaagta iyo Mooge Festival oo afar jirsaday. Hoosbaan isula hadlay aniga oo nafta ku sasabaya nasiibka aan u heley in aan khatinkeedii joogo wixii I dhaafay yeelkadiise!!.\nXidhiidhiyihii barnaamijka oo si layaab leh u daadihinayay barnaamijka ayaa markiiba tiigsaday magacyada saddexdii qof ee ku guulaystay abaal marinta kaalmaha koowaad, labaad iyo saddexaad ee qoraal-tartameedka “Sheeko iyo Shaahid”. Cajiib …cajiiib oo ma dhallinyar wax qori karta ayaa jirta toloow!!?. Haa!! …Ma Aha Dhalanteed Taasi Waa Dhab. Ka horse waxaa madasha gabay xiiso badan ku gilgilay wiil dhallinyaro ah oo si weyn uga hadlay nabadgelyada iyo dhibaatada dagaalada sokeeye.\nLoo yeedh Nafiisa X. Ciise Cabdilaahi oo kaalinta saddexaad ku gashay sheeko loogu wan qalay “Nin Yaraan Ku Loofaray, Wuxuu Lumiyey Raadcee”. Waxaabay isa soo taagtay masraxa, iyada oo ku shaqlan calanka Somaliland. Yaasmiin waa gabadh da’yar, Waddaniyadi ka muuqato. Laguma cuno oo laguma cawryo iga dheh.\nMaxamed Daahir Cabdilaahi ayaa isna kaalinta labaad ku qaatay sheeko la magac baxday “Calaf-boob”. Misana waxa masraxa looga yeedhey ninkii kaalinta koowaad ku guulaystay. Waa Khadar Muuse Xasan iyo sheeko la yidhi waxa uu ula baxay “Beer caddaad”….Salaamaad, tolow xaggee lagu Beer caddaaday?. Sheekadaynu akhriyi, markaasaynu dhugan halkaa lagu beer caddaaday.\nWaan idin daaliyee, aan idinku soo dhaweeyo xiisihii iyo wixii xigay. Inkasta oo aan raagsanayay waxa xigi doona hadana Xidhiidhiyihii barnaamijku markiiba nagu war geli, gardaadinta masraxiyad la magac baxday “Xusuus Wadareed” Saa waxa curiyey Xildhibaan Cabdiraxmaan Yuusuf Cartan, waxaana daadihinaya kooxdii dhaqanka iyo ciyaaraha ee SOCSA Group iyo macalin Cabdirisaaq Axmed Geeddi (Aakhiro). Farxad weynaa.. waxaabu macalinku ku shaqlan yahay laba go’ waxaanu labadiisa gacmood isugu geeyey warankii iyo gaashaankii. Muuqaal qurxoon oo farriimo badan xambaarsan iga dheh!!. Sacab mashxaradi ku lammaantahay iyo sawaxan ayaa la isla oogsaday. Isma ogiye, mise waxa i ag taagan saaxiibkay abwaankii, qoraagii Axmed Aw Geeddi (Dheeraad). Fiicnaan lahaydaa hadii lagu maamuusi lahaa kursi uu salka dhigo, yeelkeedee malaha waxa isaga taa kala waynayd dareenkii madasha. Waxaabu wehel noogu noqday sara joogii. Macalin Cabdirisaaq iyo barbaartii SOCSA waxa ay nagu hurgufeen masraxiyad qaabaysan oo loo dhigay hab farshaxanimo ka muuqato oo aanad mar kali ah ka jeedsanayn. “Xusuus Wadareed” waxa ay dib noogu celisay waayo hore iyo lixdamaadkii iyo halgankii dheeraad ee shacabka Somaliland isaga tureen heeryadii gumaysiga, waxaanay ku soo biyo shubatay dib ula soo noqoshadii xorriyaddii luntay lixdankii iyo saxariirkii taliskii Af-weyne baday shacabka Somaliland.\nCabdiraxmaan Cabdilaahi Cabdi (Genay), iyo Ifraax Axmed Cismaan oo ku lammaanayd waxa ay hayb wadaag la ahaayeen macalin Cabdirisaaq Axmed Geeddi. Oo wakhtigan ma waxa la heli karaa cid si fiican wax u jili karta? Hoheeeeey, Miyay dib u soo noqon doonaan jiilkii dahabiga ahaa ee fanka iyo farshaxanka Soomaalidu, Aaway Meecaad Miigane? Allaw Kuu Naxariiso, halkuu ku dambeeyey Boon Xirsi?, Ma haysaan Basbaas?, Dacar mee?. Oo waxaan moodayay in dadku xigmad guuray oo aanay laba erey isa saarayn, jilid daa hadalkeede!!.\nDhammaanba su’aalahan waxaad dib ula noqonaysaa hadii aad ka mid ahayd dadkii nasiibka u helay in ay daawadaan “Xusuus Wadareed”. Qoodhaa iyo xerodaa, jidhiidhicaa iga kacday markii Aniisa Mahdi cod dahabi ah ay geeraar dheer ugu tirisay wiilkii ay gosha ku sidatay. “Hobeey Hobeey Hobeeyaaaay Alla Hobeeey Hobeey Hobeeheyaay”. Toloow hooyada maanta joogtaa waligeed ilmaheeda ma u heestay?!!. Kuwase isu diyaarinaya in ay wax dhalaan oo hooyo noqdaan maxaa u meel yaal?. Abwaan Axmed Aw Geeddi ayaan intaa kolba qoorta soo qabtaa oo aan afka dhegta u saaraa, aniga oo waydiinaya macnaha ereyada calculus ee masraxiyadda ku jira. Isna ima dhibsadee horay ayuu iiga macneeyaa. Sitaadkii ay gardaadinayeen Aniisa Mahdi iyo xaawalaydii kale ee bisinka ku sar go’naa iyo loox-quraankii khadku ku xardhanaa, Malaha waxaabu khadkaasi lahaa Malmalkii waayo waayo. Xusuus igu taagan weeyi.\nMiyaanse ilaawi karaa haasaawe dhaqameedkii xiisaha lahaa ee dhex maray Mukhtaar Mursal Muxumed iyo Nafiisa Cismaan Maax, ha igu soo qaadin. Waxaanu badhtanka ugu jirnaa boqolaal dhallinyaro ah oo aan mar kali ah is dhaqaajinayn. Waxaase taa ka daran markii aan ku war helay qoraagii weynaa, Mujaahid Boobe Yuusuf Ducaale oo isna dhallintii dhex mushaaxaya. Inkasta oo uu qaddar habsaansanaa, hadana waxa uu mabsuud ku ahaa in uu meel fiican ka soo gaadhay. Abwaan Axmed Aw Geeddi ayaa tiigsaday mujaahidka oo u tilmaamay meel uu is taago si uu u halacsado waxa meesha ka socda, isaga oo ka daba tuurey dhawr erey oo kaftan ah, mase ogi in Mujaahidku u dhug lahaa, malaha sawaxanka goobta ayaa dhaafiyay in dhegihiisu weeleeyaan kafta lagu soo tuuray, waxaanu mujaahidku labada lugood la helay goob uu ka tiigsado hanaan socodkii masraxiyadda. La soo gunaanad mise waxa foodhi isla oogsaday daawadayaashii laguse qanci in dib loogu dhigi doono. Waxaase mar kali ah naxdin iyo u qaadanwaa nagu noqday. Markii daadihiyaha barnaamijku sheegay in telefishanada dalku diideen in ay duubaan cawayskan iyo fagaarahan qiimaha mudan. Kuye, waxay yidhaahdeen lacag hadii aan nala siinayn duubi mayno!!!! Magac xummo Alle idinku dil. Ahey Ah.


Ogaden News Agency (ONA) – Maamul goboleedka Somaliland oo ganacsato u dhashay Ogadeniya u dhiibay gumeysiga Ethiopia\nMaamul goboleedka Somaliland oo ganacsato u dhashay Ogadeniya u dhiibay gumeysiga Ethiopia\nJeelka Qoomanadaha ee Magaalada Jigjiga ayaa waxaa la keenay laba nin oo ganacsato ah oo u dhashay Dhulka Somalida Ogadeniya. Labada ganacsato ayaa lagasoo qabtay Waqooyi Galbeed Soomaliya gaar ahaan magaalada Wajaale taariikhdu markay aheyd 07/06/2013.\nIsmaamulka Somaliland ayaa wali wada ka ganacsiga dhiiga shacabka Somalida Ogadeniya iyaga oo dadka ganacsatada ah ama qaraabo salaanka ku taga gobolada Waqooyi galbeed intay katiinado kusoo xidhaan u iib geeya gumeysiga Ethiopia.\nWakaalada ONA ayaa loo xaqiijiyay magacyada labada wiil oo eega ku sugan xabsiga Qoomandaha ee magaalada Jig Jiga. Magacyada labadan ganacsato ayaa lanoogu sheegay\nMaxamed Rashiid Hirmooge iyo\nDad kamid ah shaqalaha polis kusheega gumeysiga Ethiopia oo magacyadooda aanan halkan ku sheegi karin ayaa ONA u xaqiijiyay in labadan nin ay yihiin dad u dhashay dhulka Ogadeniya islamarkaasna laga dhacay lacag dhan 5000 Birr lacagta Ethiopia, lacagtaas ayay sheegeen inay ka dhaceen poliska maamul goboleedka somaliland. Waxaa kale oo laga dhacay agaabtoodi shaqsiyaad sida Mobiladoodi iyo waxii lamid ah.\nDhacdadi tan ka horeysay ee u danbeysay waxaa maamul goboleedka Somaliland u ka qabteen nin kale oo u dhashay Ogadeniya magaalada Barbara iyaga oo u dhiibay ninkaasna gumeysiga Ethiopia.


James Swan” Doorasho ka dhacda Soomaaliya waxaa caqabad ku ah khilaafka Dowladda Dhexe iyo Dowlad Gobolleedyada | Burconews\nSwan ayaa sheegay si loo gaaro doorasho ” Qof iyo Cod ah” in ay khasab ku tahay Dowladda Dhexe iyo Dowlad Gobolleedyada xubnaha ka ah in ay deg deg u soo afjaraan khilaafka dhaxdooda ah.\n“Horumar laga sameeyo Ajendaha iyo himilada doorasho ee 2020 wuxuu u baahnaan doonaa isafgarad siyaasadeed. Tani waxay horseedi doontaa wadahadal iyo isu tanaasul u dhexeeya Dowladda Dhexe iyo Dowladaha xubnaha ka ah federaalka”ayuu yiri James Swan.\n“Kadib in kabadan hal sano oo aan laheyn iskaashi wax ku ool ah oo u dhaxeeya Dowlada Dhexe iyo Dowladaha xubinta ka ah Federaalka, xaaladdani waxay caqabad ku noqotey hagaajinta iyo gaarista waxyaabaha mudnaanta u leh qaranka. Hoggaamiyaasha Soomaaliya waa inay si deg deg ah wax uga qabtaan si loo kala lasoo afjaro ismari waaga udhaxeeya dowladda dhexe iyo maamul goboleedyadda”ayuu hadalkiisa kusii daray James Swan.\nLaakiin dhinaca kale marka la eego James Swan ayaa imaanay hormarrada kale oo dowladdu ku talaabsatay, sida dhinacyada, Amaanka, Kobaca Dhaqaalaha iyadoo meel wanaagsan uu marayo qorshaha Deynta Cafinta Soomaaliya oo ay dowladda ka wada shaqeynayaan hadda hay’addo caalami ah.


Libaax Baxsad ah oo Xalay labo qof ku dhaawacay Muqdisho « AYAAMO TV\nLibaax Baxsad ah oo Xalay labo qof ku dhaawacay Muqdisho by Maamule b 1 of 1\n644 Views Date February 20th, 2014 time 1:08 pm\nWaxaa Habeenkii xalay Xaafado kuyaala Degmada Hodan ee Gobolka Banaadir cabsi iyo qal qal ku abuuray libaax weyn oo kasoo baxsaday xero lagu xanaaneenayay oo kutaala Degmadaasi.\nLibaaxa ayaa kasoo fakaday goob lagu xanaaneeyay oo kutaala Xaafada Warshada Caanaha ee Degmada Hodan ,inta la xaqiijiyay labo qof oo dumar ah ayuu dhaawacyo kala duwan gaarsiiyay kuwaa oo hada lagu daweenayo isbitaalada Muqdisho.\nLibaaxa ayaa gabar dhalinyaro ah waxa uu ku weeraray meel aan kafogeen Xaafada Warshada Caanaha ,waxa uuna gabadhaasi gaarsiiyay dhaawacyo culus oo dhinaca Wajiga ah sida ay xaqiijiyeen goob joogayaal.\n“Libaaxa Markii uu haweeneyda qabsaday ayaa waxaa soo joogsatay haweeney kale oo halkaas caano ku iibineysay, iyaadoo dooneysay iney badbaadiso haweeneyda kale oo qelineysay, waxay ul ku dhufatay libaaxa oo markii hore ay moodeysay inuu ahaa dameer, hase ahaatee libaaxii ayaa ku soo jeestay, iyadii, wuxuuna ka dhaawacay garabka bidix ka dibna wuu ka cararay” ayuu yiri goob jooge arkayey sida ay wax u dhacayeen.\nLibaaxa fakaday ayaa cabsi badan ku beeray dadka ku dhaqan Xaafada Warshada Caanaha iyo Xaafado kale oo ku dhaw dhaw, kuwaa oo durba bilaabay in ay kala xaroodaan guryahoodana dhaxda kasoo xirtaan cabsi ay libaaxa ka qabaan owgeed.\nMa ahan markii ugu horeesay Libaaxyo kasoo baxsadaan goobo lagu xanaaneeyo kuyaala Magaalada Muqdisho ,Waxaana sanado kahor Libaax baxsad ah uu qof ku dilay Degmada Xamar weyn iyadoona ugu dambeyn Libaaxaasi isna la toogtay.


“Is-Bahaysiga, Is-Gaashaanbuuraysiga Iyo Is-Xulafaysigu Waa Ka Mid Dabciga Noolayaashee, Maxaa Keenay Caytanka Iyo Buuqan Cirka Isku Shareeray?” – Wargeyska Saxafi\n“Is-Bahaysiga, Is-Gaashaanbuuraysiga Iyo Is-Xulafaysigu Waa Ka Mid Dabciga Noolayaashee, Maxaa Keenay Caytanka Iyo Buuqan Cirka Isku Shareeray?”\nAqoonyahan Maxamed Baashe Xaaji Xasan\nHargeysa, Somaliland, December 2, 2016 (Saxafi) – Aqoonyahan Maxamed Baashe Xaaji Xasan oo kamid ah indheer garadka iyo weriyayaasha ugu caansan wakhti-xaadirkan geyiga Somaliland, ayaa sharraxaad dheeri ah ka bixiyey buuqa iyo sawaxanka siyaasadeed eek a dhashay shirkii uu dhawaan madaxweyne Siilaanyo kaga qaybgalay magaalada Burco.\nAqoonyahanka oo qoraal dheer oo uu arrintanka ku hogo-tusaalaynayo soo dhigay barta uu ku leeyahay Face-boogga, ayaa waxa uu sharraxaadiisa u dhigay sidatan soo socota:\n“Qof kastaa xaq buu u leeyahay inuu ra’yigiisa cabbiro illaa fogaan aan xaddidnayn mar haddaanu cid kale ku gefayn ama waxyeello u gaysanayn.\nCuqdad iyo naxli dadka qaar uurkooda jiifa ayaa igu soo butaacey. Waxa intaas raacay aflagaaddooyin aan xaq la iigu lahayn oo wada muhmal ah, qaar badanina ka hooseeyaan halka aynu suunka ka xidhanno.\nWasiir Samsam, Samaale ama Siilaanyo haddii ay shir qabaa”il ka qayb galeen ama cod iyo taageero la is waydiistey, oo is xulafaysi la soo qaaday, anigu ma odhan waa sax iyo waa khalad midkoodna, ee waxa aan sheegay uun in in is gaashaanbuuraysigu yahay danci nooleyaashu wadaagaan, kaas oo samaan iyo xumaanba yeelan kara.\nWaxa ila qummanayd in doodda halkaas laga bilaabo oo aan laga ursan halka dad badan xanuunaysa ee damqanaysa oo keliya.\nAnigu shirkaas ma joogin, wixii lagaga hadlayna weli kama bogannin, hase yeeshee waxa aan la kulmay uun dabaylo iyo buuq ka hadlaya isla sheekadaas oo halkan facebook la isku baacsanayo, dabadeedna waxa igu soo dhacay ladhkan qaylodhaanta keenay.\nKama aanan hadlin ladhku ma tognaan karaa iyo ma tabnaan karaa midkoodna, hase yeeshee waxaa aan tibaax ka bixiyey dhabnimada jiritaan ee is xulafaysiga noolayaasha, taas oo aan ila habboonayn in looga gubto sida looga gubtey ee dadka qaar ku wabax-taraareen, una baahnayd in wax uun la iska waydiiyo oo laga doodo si asluub iyo anshax leh, waxna u dhimayn sharaftida qofka iyo xorriyaadkiisa qofnimo.\nAbidkay ma taageerin is bahaysi iyo is xulafaysi qabyaaladeed iyo is urursi reero duullaan ku ah reero kale.\nSNM waxa aan ka taagnaa docdii midnimada iyo isku haynta ummadda.\nDagaalladii sokeeyaha waxa aan ka taagnaa dhankii deminta xasaradda iyo isku soo dhowaynta dadka ee walaaltinnimo.\nYagleelkii Somaliland iyo horumarkeeda mar kasta waxa aan ka taagnaa dhanka togan ee wax-ku-oolka.\nMaanta oo aan Hargeysa ku noolahay oo aan mas’uul ka ahay meel ay tahay in aan dadka u dhexeeyana xilliga aan hawl-qabadyadayda jiro, waxa aan fogaan isku mid ah u jiraa reerkayaga iyo reeraha kale, cidda aan laabta kala jiro ee aan taageerayo siyaasad ahaan iyo cidda aanan la jirin siyaasad ahaan.\nWaxa i xukuma oo la igu la xisaabtamayaa keliya falka iyo falaadyada ka dhasha ee ka soo baxa hawl-qabadyadayda mihnadeed.\nLa igu ma qiimayn karo reerkayga iyo cidda ay taageeradaydu u janjeedho, waayo reerkana Allaa iga dhaliyey, taageeradayda ciddii aan doonana xaq baan u leeyahay oo la iga ma xayuubin karo.\nHalka iigu hoosayso ee aan cuskan karo, waxna ka dooni karaa waa Somaliland, waan se aqoonsanahay in merl ka sarraysaa jirto, sinaba se uma aqoonsani meel ka hoosaysa.\nSidaas awgeed, agtayda qiimo kama laha is bahaysi, is gaashaanbuuraysi iyo xulafaysi reereeed oo ka horjeeda reero kale oo wiiqaya qaayo-soorradayda waaweyn ee aan weligayba aaminsanaa, haddana aan la noolahay.\nCeebna ma aha haddii aan u dhowaado ciddii iila muuqata in ay ugu dhow dahay danta ummadmimo iyo baylah-tirkeeda gudunta iyo hangoolka loo hayda ah.\n“Ma didee Hargoolow\nHaygu dumin durbaannada\nIyo daasadaha madhan!!”\n“Ninka dureyga qaba’ow\nDadka kale ha qaadsiiin!”\nDecember 2, 2016 Wargeyska SaxafiAqoonyahan, Maxamed Baashe Xaaji Xasan, Xisbiga KULMIYE, Xisbiga Waddani\nPrevious Previous post: Taliyaha Qaybta Booliska Togdheer Oo Ka Waramay Dad Loo Xidhxidhay Shaqaaqadii Ka Dhacday Gunbur Libaax\nNext Next post: Siyaasi Cabdilaahi Bakayle Oo Wasiir Samsam Ka Difaacay Eedo Xisbiga WADDANI Uga Yimi


HomeWararka SomaliyaSomalilandDoorashada Somaliland oo Maanta Loo dareeray (Sawiro)\nMay 31, 2021 Somaliland, Wararka Maanta, Wararka Somaliya 0\nDadwaynaha ku dhaqan gobolada iyo degmooyinka Somaliland, ayaa saaka si rasmi ah ugu dareeray cod bixinta doorashooyinka isku sidkan ee deegaanka iyo wakiilada.\nCod bixiyayaasha ayaa safaf dhaadheer ugu jira sidii ay cod kooda u dhiiban lahaayeen, iyadoo qaarkood ay xarumaha cod bixinta yimaadeen galinkii danbe ee xalay si ay codkooda xili hore u dhiibtaan.\nIn kabadan 1 milyan oo qof ayaa isla maanta ka codayn doona 2709 goob doorasho guud ahaan Somaliland.\nMadaxwaynaha Somaliland Muuse Biixi Cabdi iyo guddoomiyaha xisbiga Waddani Cabdiraxman Maxamed Cabdilaahi Cirro ayaa codkooda ka dhiibtay xarunta hay’ada shaqaalaha Somaliland ee Hargaysa, waxayna bulshada ugu baaqeen in ay si nabada ku codeeyaan, iyagoo sheegay in caalam ku indhaha ku hayo doorashooyinka Somaliland.\nQof kasta oo cod bixiye ah ayaa xaq u leh in uu u codeeyo laba musharax, oo u kala sharaxan golaha deegaanka iyo golaha wakiilada ee Somaliland.\nDoorashadan ayaa noqonaysa tii ugu horaysay ee nooceeda ah ee Somaliland laga qabto, iyado markii hore doorasho kasta kaligeed la qaban jiray.\nBanaanbaxyo Xoogan oo Jowhar ka bilaawday ka dib dil ay gaysteen Ciidamada Dowladda


Musharrax Madaxweyne Eng,Maxamed Cali Maad oo Garowe lagu soo dhaweyey(Sawirro). • Horseed Media\nYou are here: Home / Somali News / Puntland News / Musharrax Madaxweyne Eng,Maxamed Cali Maad oo Garowe lagu soo dhaweyey(Sawirro).\nMusharrax Madaxweyne Eng,Maxamed Cali Maad oo Garowe lagu soo dhaweyey(Sawirro).\nDecember 6, 2018 - By: Mohamed Dahir\nGaroowe (HM):- Murasharrax Eng,Maxamed Cali Maad oo kamid ah musharaixiinta utartamaya xilka madaxtinimada Dowladda Puntland doorashada 2019,musharax oo safar dhulka ah ku yimi magaalada ayaa waxaa soo dhaweeyey qaybaha kala duwan ee bulshada Caasimada Garoowe.\nEng, Cali Maad waxaa uu dadweynaha kula hadlay fagaaraha wayn ee bartamaha magaaladda (Barxadda) ayaa sheegay in ujeedka uu isu sharaxay ay tahay in uu u adeego bulshada puntland,iyadoo uu wax kaqabanayo sidii loo daradargelin lahaa adeegyada waxbarashada,Caafimaadka,Amniga iyo ganacsiga.\nEng,Maad waxaa uu xusay in Somaliland ay kusoo duushay dhul aanay lahayn,iyadoo marba mar meel qabsanaysay,ayna tahay dandaansi aan loo meel dayin,waxaana uu sheegay in uu talaabada ugu haboon uu ku wajihi doono colaadda Somaliland “Arinta Somaliland iyada qorshe sax ah ayaan kuwajihidonaa,dhanka dowladda dhexe waxaan la yeelandonaa shaqo kuhaboon faderalismka,kama mid ahaandoono Ururka Madaxda Dowlad goboleedyadda Soomaaliyeed”.Eng Cali Maad.